गोदान दिल्ली , 3 अक्ट'बर : गान्धीजीखौ सुबुंफोरनि मोजां हाबा मावग्रा राफोदाय महरै गोसोखांनाय जायो । स्वराजआ गान्धीजीनि जिउनि आदर्श , जायखौ गोसो गोथारै हाबा मावनानै मोन्नो हायो । बियो स्वराज आरो स्वच्छतानि हाबाफारिखौ गोख्रोङै मावोमोन । गान्धीजीआ स्वच्छता अभियान आरो आइजोफोरनि जौगाखांनायनि हाबाफारिबो मावदोंमोन । बियो मोनथिनो मोन्दोंमोनदि , उदांसिनि नंगुबै दावहा नांनोब्ला ननिफ्रायनो जागाय जेननांगोन । बेनि थाखायनो बियो गावनि हेफाजाबगिरिफोरखौ लानानै आइजोफोरखौ जांख्रिखां होदोंमोन । लासै लासै आइजोफोरा गान्धीजीनि स्वच्छता अभियानजों सोमोन्दो लादोंमोन । गान्धीजीआ आइजोफोरनि फोथायनायखौ देरहानो हादोंमोन आरो आइजोफोराबो बिनि गोसोखौ सिफाया लासे ननिफ्राय ओंखार बोनानै सत्यग्रहआव बाहागो लादोंमोन । बिनि नोजोराव आइजोफोरनावबो हौवाफोरजों समान गोहो दं । स्वच्छतानि फार्से सुबुंफोरखौ जांख्रिखां होनायनि उननि थांखिया जादों समाजाव साखोन - सिखोन आरो मोजाडै सोलायनायनि थाखाय सुबुंफोरनि बिहोमा होनाया गोनांथार । आइजोफोरखौ रांखान्थि बिथिङाव गोख्रों खालामनानै गावनि आथिङाव गसं होनो जेन्थोरखौ रान्नानै होदोंमोन । 
स्वराजआनो गान्धीजीनि थांनानै थानायनि गाहाय मोन्थोरमोन